19 ตุลาคม 2564

เฮงเค็ล ประเทศไทย เตรียมความพร้อมสำหรับการทำงานในอนาคต

กรุงเทพฯ – เฮงเค็ล ทั่วโลก รวมทั้งในประเทศไทย ได้เปิดตัวกรอบการทำงานอัจฉริยะ (Smart Work) เพื่อสร้างสภาพแวดล้อมในการทำงานของบริษัทฯ อย่างแข็งขัน เพื่อรักษาการเติบโต ความสามารถในการผลิต ความยั่งยืน และความเป็นอยู่ที่ดีของพนักงานทุกคน

แอนเดรียนโต้ จายาเปอร์นา ประธาน บริษัท เฮงเค็ล ประเทศไทย กล่าวว่า “โลกาภิวัตน์และการแพร่ระบาดใหญ่ที่กำลังดำเนินอยู่ได้เร่งการเปลี่ยนผ่านไปสู่การทำงานรูปแบบใหม่ที่มีความยืดหยุ่นยิ่งขึ้นทั้งแบบดิจิทัล และการทำงานร่วมกัน ด้วย Smart Workนี้ เรากำลังเริ่มต้นการเดินทางเพื่อจัดหาไม่เพียงแต่สถานที่ทำงานที่ยอดเยี่ยมสำหรับพนักงาน แต่ยังเพิ่มความยืดหยุ่นและเสริมพลังให้พนักงานบรรลุศักยภาพสูงสุดอีกด้วย”

โดยพื้นฐานแล้ว Smart Work นำเสนอแนวทางแบบองค์รวมเพื่อสนับสนุนความยืดหยุ่นในชีวิตการทำงานที่มากขึ้น ซึ่งครอบคลุมไม่เพียงเฉพาะในออฟฟิศและการทำงานนอกสถานที่เท่านั้น แต่ยังรวมถึงสุขภาพอนามัย ความยั่งยืน การเดินทาง และการเปลี่ยนแปลงแรงงานสู่ระบบดิจิทัล

ที่เฮงเค็ล แนวคิด Smart Work มีพื้นฐานมาจากคำมั่นสัญญาสี่ประการ:

* **Work ≠ Office:** ขอบคุณสภาพแวดล้อมการทำงานแบบดิจิทัลที่ครอบคลุมของเฮงเค็ล การทำงานมิได้หมายถึงจำเป็นต้องเข้ามาในสำนักงานเท่านั้น ด้วยพนักงานสามารถทำงานนอกสถานที่ได้ตามความเหมาะสมเพื่อบูรณาการงานและชีวิตได้อย่างลงตัวยิ่งขึ้น สิ่งนี้ส่งเสริมวัฒนธรรมแห่งความไว้วางใจและความยืดหยุ่น
* **Office ≠ Desk:** เกี่ยวข้องกับการออกแบบและยกระดับสภาพแวดล้อมในสำนักงานเพื่อสนับสนุนประสิทธิภาพในการทำงาน ตลอดจนส่งเสริมการทำงานร่วมกัน ความคิดสร้างสรรค์ และชุมชน นอกจากนี้ยังรวมถึงการดำเนินโครงการริเริ่มที่ส่งเสริมความเป็นอยู่ที่ดีทางร่างกายและจิตใจของพนักงาน เราตั้งเป้าที่จะทำให้สถานที่ทำงานของเราพร้อมสำหรับอนาคต เพื่อเป็นแรงบันดาลใจและเสริมสร้างวัฒนธรรมองค์กรของเรา
* **Presence ≠ Output:** ผู้จัดการควรสนับสนุนการจัดการทำงานแบบยืดหยุ่นและผลักดันการทำงานของทีมโดยพิจารณาจากผลลัพธ์และความคาดหวัง แทนชั่วโมงการทำงาน
* **Meeting ≠ Traveling:** แม้ว่าการเดินทางจะยังคงเป็นสิ่งสำคัญต่อการพบกันเพื่อสร้างความสัมพันธ์ แต่มีข้อดีหลายประการสำหรับการพบกันแบบเสมือนจริง เช่น ทำให้ลดเวลาเดินทางและการปล่อยมลพิษต่อสิ่งแวดล้อม

แม้กระทั่งก่อนเกิดการแพร่ระบาด เฮงเค็ลได้ส่งเสริมการเปลี่ยนแปลงทางวัฒนธรรมเพื่อให้บริษัทฯ เติบโต รวมทั้งบุคลากรทุกคนได้มีการเติบโต ในขณะเดียวกันก็สร้างวัฒนธรรมองค์กรที่แข็งแกร่ง กรอบงาน “Smart Work” คือเสาหลักที่สำคัญมากในการเปลี่ยนแปลงนี้ ซึ่งจะเป็นการปรับรูปแบบการทำงานในอนาคตข้างหน้าของพนักงานทุกคน

# # # #

**เกี่ยวกับเฮงเค็ล**

เฮงเค็ล ดำเนินธุรกิจทั่วโลกด้วยพอร์ตโฟลิโอผลิตภัณฑ์ที่สมดุลและหลากหลาย บริษัทฯ เป็นผู้นำในสามกลุ่มธุรกิจทั้งในธุรกิจเพื่ออุตสาหกรรมและธุรกิจสินค้าอุปโภคบริโภค อันเป็นผลมาจากแบรนด์ นวัตกรรม และเทคโนโลยีที่แข็งแกร่ง ธุรกิจเทคโนโลยีกาวของเฮงเค็ล (Adhesive Technologies) เป็นผู้นำในตลาดกาวในทุกอุตสาหกรรมทั่วโลก ในธุรกิจผลิตภัณฑ์ซักล้างและผลิตภัณฑ์ในครัวเรือน และธุรกิจบิวตี้แคร์ (Laundry & Home Care and Beauty Care businesses) เฮงเค็ลเป็นผู้นำในหลายตลาดและประเภทผลิตภัณฑ์ทั่วโลก เฮงเค็ลก่อตั้งขึ้นในปี พ.ศ. 2419 และมีประวัติความสำเร็จอันยาวนานกว่า 140 ปี ในปี พ.ศ. 2563 เฮงเค็ลมียอดขายมากกว่า 19,000 ล้านยูโร และมีผลกำไรจากการดำเนินงานที่ปรับปรุงแล้ว 2,600 ล้านยูโร เฮงเค็ลมีพนักงานมากกว่า 53,000 คนทั่วโลก ซึ่งมีความหลากหลายและมีความมุ่งมั่น รวมกันเป็นหนึ่งเดียวด้วยวัฒนธรรมขององค์กรที่แข็งแกร่ง มีจุดมุ่งหมายร่วมกันในการสร้างคุณค่าที่ยั่งยืน และมีคุณค่าร่วมกัน ในฐานะผู้นำด้านความยั่งยืนซึ่งเป็นที่ยอมรับ เฮงเค็ลได้รับการยกย่องจากดัชนีและการจัดอันดับระหว่างประเทศต่างๆ หุ้นบุริมสิทธิของเฮงเค็ลจดทะเบียนอยู่ในดัชนีหลักทรัพย์ DAX ของเยอรมนี ข้อมูลเพิ่มเติมกรุณาเข้าชมที่ [www.henkel.com](http://www.henkel.com)

**ข้อมูลสำหรับสื่อมวลชน กรุณาติดต่อ**

แม็กกี้ แทน

เฮงเค็ล

โทรศัพท์ +65 6424 7045

อีเมล [maggie.tan@henkel.com](mailto:maggie.tan@henkel.com)